9. 5. 83 De Europæiske Fællesskabers Tidende Nr. C 124/23 
Begrundelse 
Direktiv 79/112/EØF skal principielt også gælde for spirituosa, men ifølge talrige forbrugerrundspør­
ger er det ikke nødvendigt med den i artikel 10, stk. 2, foreskrevne liste over ingredienser. Opstilling af 
en sådan liste er desuden forbundet med betragtelige ekstraomkostninger. Der er risiko for, at 
»opskriften« afsløres og for at det bliver vanskeligere at foretage nødvendige råvarebetingede 
ændringer i ellers ligeværdige ingredienser, dersom disse er anført på etiketten. 
Resultatet af afstemningen 
7 stemte for, 55 stemte imod, 15 undlod at stemme. 
B. Tekstændringer eller ændringsforslag fremsat under debatten: 
Vedtagelsen af et ændringsforslag, der blev forelagt under debatten, betød, at følgende passage i 
afdelingens udtalelse udgik 
— Side 14 - pkt. 5.2. 
»Afdelingen mener, at det ville være ønskeligt i lighed med de gældende bestemmelser i det største 
producentland af aromatiserede vine at kræve, at der ved fremstillingen af aromatiserede vine tilsættes 
vinethanol, hvilket i højere grad vil imødekomme forbrugernes forventninger, ligesom man også vil øge 
anvendelsen af den mere end rigelige mængde vinalkohol i EF«. 
Resultatet af afstemningen 
49 stemte for, 11 stemte imod, 23 undlod at stemme. 
Udtalelse om forslag til Rådets direktiv om ændring af direktiv 79 /112 / EØF om tilnærmelse af 
medlemsstaternes lovgivning om mærkning af og præsentationsmåder for levnedsmidler 
bestemt til den endelige forbruger samt om reklame for sådanne levnedsmidler 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 281 af 26. oktober 1982, side 3. 
A. UDTALELSENS JURIDISKE GRUNDLAG 
Rådet besluttede den 21. oktober 1982 i medfør af artikel 100 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske ogsociale Udvalg vedtog sin udtalelse på sin 206. plenarforsamling afholdt i 
Bruxelles den 23. og 24. marts 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 100, under henvisning til anmodning af 21. oktober 1982 fra 
Rådet for De europæiske Fællesskaber om Udvalgets 
udtalelse om »Forslag til Rådets direktiv om ændring af 
direktiv 79/112/EØF om tilnærmelse af medlemsstater-
Nr. C 124/24 De Europæiske Fællesskabers Tidende 9. 5. 83 
nes lovgivning om mærkning af og præsentationsmåder 
for levnedsmidler bestemt til den endelig forbruger samt 
om reklame for sådanne levnedsmidler«, 
under henvisning til beslutning truffet af Udvalgets 
præsidium den 27. oktober 1982 om at pålægge Afde­
lingen for miljøbeskyttelse, sundhedsvæsen og forbrug at 
udarbejde en udtalelse om forslaget, 
under henvisning til forhandlingerne på ovennævnte 
afdelings 73. møde den 1. marts 1983, 
under henvisning til beretning aflagt af ordføreren, Poul 
Antonsen, og 
under henvisning til forhandlingerne på den 206. plenar­
forsamling den 23. og 24. marts 1983 (mødet den 23. 
marts 1983) -
VEDTAGET FØLGENDE UDTALELSE 
med 80 stemmer mod 14, og idet 4 undlod at stemme: 
1. Generelle bemærkninger 
1.1. Udvalget godkender Kommissionens overord­
nede mål, som er at forbedre forbrugerbeskyttelsen 
gennem lovgivning om mærkning af, præsentationsmå­
der og reklame for levnedsmidler. 
1.2. Udvalget finder det ikke blot som Kommissionen 
ønskeligt, men også nødvendigt, at bestemmelserne ved­
rørende samtlige alkoholholdige drikkevarer koordine­
res og træder i kraft samtidig, for at forskelsbehandling 
kan undgås, og at kravet om deklaration af alkoholstyrke 
og ingredienser gælder alle alkoholholdige drikkevarer. 
1.3. Udvalget godkender det foreliggende forslags 
bestemmelser under forbehold af følgende bemærknin­
ger: 
2. Særlige bemærkninger 
2.1. Artikel 1, stk. 1 
om en tilføjelse til artikel 3, stk. 1, i det oprindelige 
direktiv 79/112/EØF 
2.1.1. Udvalget godkender, at alkoholindholdet i 
drikkevarer, der indeholder mere end 1,2 % vol. alkohol, 
skal deklareres, da det af flere grunde er informativt for forbrugerne at kende alkoholstyrken bl.a. for at kunne 
sammenligne produkterne. 
Udvalget er principielt enig med Kommissionen i, at 
direktivet bør omfatte produkter med et alkoholindhold 
på over 1,2% vol; samtidig er det dog af den opfattelse, at 
mindsteprocentsatsen bør nedsættes til 0,5 % for at sikre 
en tilstrækkelig forbrugeroplysning. 
2.1.2. Udvalget er imidlertid af den opfattelse, at 
angivelse af alkoholindhold i volumenprocent, som er 
foreslået af Kommissionen, og som er gængs i nogle 
medlemsstater, kan medføre problemer i de medlemssta­
ter, hvor alkoholindholdet traditionelt angives i vægtpro­
cent eller som indbrygningsprocent. 
2.2. Artikel 1, stk. 2 
om ændring af artikel 6, stk. 3, i det oprindelige 
direktiv. 
Udvalget mener, at det er positivt, at ingredienserne 
deklareres på betingelse af, at bestemmelserne såvel 
indholdsmæssigt som med hensyn til ikrafttrædelsestids­
punkt er udformet på en sådan måde, at der ikke 
diskrimineres mellem de forskellige produkter. 
2.3. Artikel 1, stk. 3 
om en tilføjelse til artikel 6, stk. 8, i det oprindelige 
direktiv. 
Udvalget tilslutter sig forslaget om, at vand ikke behøver 
at angives som ingrediens, da det er en ingrediens, uden 
hvilket produktet ikke kan fremstilles. 
2.4. Artikel 1, stk. 4 
om tilføjelse af en ny artikel 10 a til det oprindelige 
direktiv. 
2.4.1. Udvalgets bemærkninger til første del a) i 
artikel 10 a er de samme som i ovennævnte pkt. 2.2. 
2.4.2. Hvad angår anden del b) vedrørende øl, æble­
vin, pæremost osv. godkender Udvalget bestemmelsen i 
artikel 17 i det oprindelige direktiv om at lade Den 
stående Levnedsmiddelkomité udarbejde reglerne. Ud­
valget ønsker, at Kommissionen inden beslutningen 
tages, konsulterer Det rådgivende udvalg for Levneds­
midler. 
2.5. Artikel 1, stk. 5 
om ændring af artikel 11 i det oprindelige direktiv. 
9. 5. 83 De Europæiske Fællesskabers Tidende Nr. C 124/25 
Udvalget godkender forslaget om at lade de nævnte 
oplysninger være anført i samme synsfelt. 
2.6. Artikel 1, stk. 6 
om tilføjelser til bilag I i det oprindelige direktiv. Udvalget godkender Kommissionens forslag om tilføjel­
serne til bilag I med følgende tilføjelse: 
Saccharose, glucose, fructose, som anvendes til ølfrem-
stilling. 
Hvis sukker ikke forefindes i det færdige produkt, kan 
deklaration undlades. 
Bruxelles, den 23. marts 1983. 
Francis CEYRAC 
Formand for 
Det økonomiske og sociale Udvalg 
BILAG 
til udtalelse fra Det økonomiske og sociale Udvalg 
Forkastede ændringsforslag 
Følgende ændringsforslag som var indgivet i overensstemmelse med forretningsordenen blev forkastet 
under forhandlingerne: 
Pkt. 2.1.1. 
Første afsnit suppleres med følgende: 
»For vine bør reglerne for deklaration i forordning nr. 355/79/EØF bibeholdes.« 
Begrundelse 
Efter forordning nr. 355/79/EØF gælder fakultativ deklaration af alkoholindholdet i kvalitetsvine. En 
sådan praksis følges kun i Italien. Der er tale om en hensyntagen til visse forbrugergruppers særlige 
informationsbehov, når der for eksempel for vine, som er særligt egnede for diabetikere, oplyses om den 
relative mængde ugæret sukker (restsukker), om alkoholindholdet og dettes fysiologiske energi­
indhold. Unødig ændring af disse deklarationsregler ville direkte være til skade for forbrugeroplys­
ningen. Vinens alkoholindhold er ikke et afgørende kriterium for forbrugerens valg. Navnlig ved 
kvalitetsvine er det snarere vinstoksorten, dyrkningsstedet m.v., der er afgørende. 
Afstemningsresultat 
21 stemte for, 56 stemte imod, 13 undlod at stemme. 
Pkt. 2.2. 
1. punktum affattes således: 
»Afdelingen mener, at det er positivt, at ingredienserne deklareres, såfremt der fra forbrugerside 
foreligger et sådant behov. Afdelingen lægger vægt på, . . .«. 
Begrundelse 
Etikettens informationsværdi må ikke nedsættes ved overflødige angivelser. Ellers risikerer man, at 
etikettens formål bliver til en absurditet. Jo flere angivelser der er, jo færre forbrugere læser dem jo 
Nr. C 124/26 De Europæiske Fællesskabers Tidende 9. 5. 83 
(jf. Det rådgivende Forbrugerudvalg i dokument CC/29/81 rev. 4, ENV/159/81 af 16. oktober 
1981). 
Dette gælder især for vin, for hvis vedkommende der ved mærkningen ikke tages generelt hensyn til de 
forskellige forbrugergruppers, men til specifikke gruppers, f.eks. diabetikernes, forskellige informa­
tionsbehov. 
Afstemningsresultat 
17 stemte for, 70 stemte imod, 5 undlod at stemme. 
— Pkt. 2.6. 
Punktet suppleres med følgende: 
»Afdelingen godkender Kommissionens forslag om tilføjelserne til bilag 1, for så vidt angår humle. Ved 
angivelse af de ikke-maltede kornsorter bør man efter afdelingens mening ikke tillade undtagelser fra 
artikel 6, stk. 5, nr. 1 i direktiv 79/112/EØF (specificering af kornsorter).« 
Begrundelse 
For at sikre den fornødne forbrugeroplysning skal de anvendte kornsorter specificeres; umalede 
kornsorter skal angives efter vægt. 
Forbrugeroplysning om de anvendte kornsorter er nødvendig, idet disse har forskellige fysiologiske 
egenskaber. 
Argumentet om, at man på grund af hyppig udskiftning af råstoffer også skulle være nødt til hele tiden 
at ændre etiketter, er ikke overbevisende, idet det er muligt at benytte etiketter, som angiver den 
anvendte råfrugt, hvor det konkret benyttede råstof f.eks. kan afkrydses. Netop fadøls relativt store 
andel af det samlede ølsalg i EF gør det lettere nøjagtigt at angive kornsorten; forbrugeroplysning er jo 
vigtigere end restaurationsbranchens udgifter til udskiftning af etiketten. Af ris og majs kan der i 
forbindelse med fremstilling af øl kun udvindes kulhydrater og i modsætning til malt ikke vitaminer, 
mineraler og aminosyrer (f.eks. leucin og isoleucin). Mangelen på leucin og isoleucin kan ved gæringen 
øge dannelsen af fuselolier. Disse kan bl.a. beskadige leveren og give anledning til den berygtede form 
for hovedpine (tømmermænd). 
Ved øl fremstillet af majs er en sådan virkning kraftigere end ved øl fremstillet af ris. Forbrugerne må 
derfor oplyses om, hvorvidt den øl, de indtager, er fremstillet af: 
a) malt (og udelukkende af malt) eller, 
b) ris eller, 
c) majs. 
Det er yderligere velkendt, at øl fremstillet af ris eller majs kan fremkalde allergi. 
Afstemningsresultat 
40 stemte for, 52 stemte imod, 5 undlod at stemme.